	Ta dokument vsebuje odobrene informacije o zdravilu Lyfnua z označenimi spremembami v primerjavi s prejšnjim postopkom, ki je vplival na informacije o zdravilu (EMA/H/C/5476//II/0003/G).

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/epar/lyfnua



















PRILOGA I

POVZETEK GLAVNIH ZNAČILNOSTI ZDRAVILA

[image: ]Za to zdravilo se izvaja dodatno spremljanje varnosti. Tako bodo hitreje na voljo nove informacije o njegovi varnosti. Zdravstvene delavce naprošamo, da poročajo o katerem koli domnevnem neželenem učinku zdravila. Glejte poglavje 4.8, kako poročati o neželenih učinkih.


1.	IME ZDRAVILA

[bookmark: _Hlk89729473]Lyfnua 45 mg filmsko obložene tablete


2.	KAKOVOSTNA IN KOLIČINSKA SESTAVA

[bookmark: _Hlk75852077][bookmark: _Hlk24629015]Ena filmsko obložena tableta vsebuje gefapiksantijev citrat, kolikor ga ustreza 45 mg gefapiksanta.

Za celoten seznam pomožnih snovi glejte poglavje 6.1.


3.	FARMACEVTSKA OBLIKA

filmsko obložena tableta (tableta)

rožnata, 10-mm okrogla, konveksna tableta z vtisnjeno oznako "777" na eni strani in brez oznak na drugi strani


[bookmark: _Hlk47339100]4.	KLINIČNI PODATKI

4.1	Terapevtske indikacije

Zdravilo Lyfnua je indicirano za zdravljenje neodzivnega ali nepojasnjenega kroničnega kašlja pri odraslih.

4.2	Odmerjanje in način uporabe

Odmerjanje

Priporočeni odmerek gefapiksanta je ena 45 mg tableta peroralno dvakrat na dan s hrano ali brez nje.

Izpuščeni odmerek
Bolnikom je treba naročiti, naj v primeru, da izpustijo odmerek, izpuščeni odmerek preskočijo in nadaljujejo jemanje po običajnem urniku. Naslednjega odmerka ne smejo podvojiti, prav tako ne smejo vzeti odmerka, večjega od predpisanega.

Posebne populacije

Starejši bolniki (≥ 65 let)
Pri starejših bolnikih prilagoditev odmerka ni potrebna (glejte poglavji 5.1 in 5.2).

Gefapiksant se v veliki meri izloča skozi ledvice. Ker imajo starejši bolniki večjo verjetnost za zmanjšano delovanje ledvic, je lahko tveganje za pojav neželenih učinkov gefapiksanta pri njih večje. Previdnost je potrebna pri začetni pogostnosti odmerjanja.

Okvara ledvic
Odmerek je treba prilagoditi pri bolnikih s hudo okvaro ledvic (ocenjena glomerulna filtracija (eGFR) < 30 ml/min/1,73 m2), ki ne potrebujejo dialize. Odmerek je treba zmanjšati na eno 45 mg tableto na dan.
Pri bolnikih z blago ali zmerno okvaro ledvic (eGFR ≥ 30 ml/min/1,73 m2) prilagoditev odmerka ni potrebna. Pri bolnikih s končno odpovedjo ledvic, ki potrebujejo dializo, ni dovolj podatkov, da bi bilo mogoče oblikovati priporočila za odmerjanje (glejte poglavje 5.2).

Okvara jeter
Bolniki z okvaro jeter niso bili vključeni v raziskave. Jetrna presnova je manj pomembna pot odstranjevanja gefapiksanta, zato prilagoditev odmerka ni potrebna (glejte poglavje 5.2).

Pediatrična populacija
Zdravilo Lyfnua ni ustrezno za uporabo pri pediatrični populaciji (mlajši od 18 let) za indikacijo neodziven ali nepojasnjen kronični kašelj.

Način uporabe

peroralna uporaba
Tablete je treba pogoltniti cele, vzamejo pa se lahko s hrano ali brez nje. Bolnikom je treba naročiti, naj tablet ne lomijo, ne drobijo in ne žvečijo.

4.3	Kontraindikacije

[bookmark: _Hlk44941421]Preobčutljivost na učinkovino ali katero koli pomožno snov, navedeno v poglavju 6.1.

4.4	Posebna opozorila in previdnostni ukrepi

Obstruktivna apneja med spanjem

Pri bolnikih z zmerno do hudo obstruktivno apnejo med spanjem (OSA – obstructive sleep apnea, n = 19), pri katerih niso uporabljali pozitivnega tlaka v dihalih (PAP – positive airway pressure) in so jemali 180 mg gefapiksanta na dan pred spanjem, so v primerjavi s placebom opažali nižjo povprečno SaO2 in večji povprečni delež časa s SaO2 < 90 % v vseh fazah spanja. Klinični pomen teh ugotovitev za uporabo 45 mg gefapiksanta dvakrat na dan pri bolnikih z neodzivnim ali nepojasnjenim kroničnim kašljem in sočasno obstruktivno apnejo med spanjem ni znan. Pri bolnikih z obstruktivno apnejo je treba pred začetkom zdravljenja z gefapiksantom razmisliti o ustreznem zdravljenju sočasne obstruktivne apneje.

Preobčutljivost

Gefapiksant vsebuje sulfonamidno skupino vendar spada med nesulfonilarilamine. Gefapiksant pri bolnikih s preobčutljivostjo na sulfonamide v anamnezi ni bil raziskan, zato navzkrižne preobčutljivosti s preobčutljivostjo na sulfonamide ne moremo izključiti. Pri bolnikih z znano preobčutljivostjo na sulfonamide je treba gefapiksant uporabljati previdno.

Akutna okužba spodnjih dihal

[bookmark: _Hlk101478493]Pri bolnikih, pri katerih se je razvila akutna okužba spodnjih dihal, je treba zdravljenje z gefapiksantom oceniti in prilagoditi za vsakega bolnika posebej (glejte poglavje 5.1). 

[bookmark: _Hlk101478519]Z okusom povezani neželeni učinki

V kliničnih študijah so zelo pogosto poročali o neželenih učinkih, povezanih z okusom. Pri večini bolnikov so ti neželeni učinki izzveneli kmalu po prenehanju zdravljenja z gefapiksantom (mediani čas 5 dni). Pri nekaj bolnikih so ti učinki vztrajali več kot leto dni po prenehanju zdravljenja (glejte poglavje 4.8).

Pomožne snovi

To zdravilo vsebuje manj kot 1 mmol (23 mg) natrija na tableto, kar v bistvu pomeni ‘brez natrija’.

4.5	Medsebojno delovanje z drugimi zdravili in druge oblike interakcij

[bookmark: _Hlk37403693][bookmark: _Hlk75950023]Na podlagi študij in vitro (glejte poglavje 5.2) so izvedli ustrezne klinične študije medsebojnega delovanja, vendar klinično pomembnih medsebojnih delovanj niso ugotovili.

Pediatrična populacija

Študije medsebojnega delovanja so izvedli le pri odraslih.

4.6	Plodnost, nosečnost in dojenje

Nosečnost

O uporabi gefapiksanta pri nosečnicah ni podatkov. Študije na živalih ne kažejo neposrednih ali posrednih škodljivih učinkov na sposobnost razmnoževanja (glejte poglavje 5.3). Iz previdnostnih razlogov se je med nosečnostjo in pri ženskah v rodni dobi, ki ne uporabljajo kontracepcije, uporabi zdravila Lyfnua bolje izogibati. 

Dojenje

Razpoložljivi farmakodinamični/toksikološki podatki pri živalih kažejo na izločanje gefapiksanta v mleko (glejte poglavje 5.3).
Tveganja za dojenega novorojenca/otroka ne moremo izključiti.

Odločiti se je treba med prenehanjem dojenja in prenehanjem/prekinitvijo zdravljenja z zdravilom Lyfnua, pri čemer je treba pretehtati prednosti dojenja za otroka in prednosti zdravljenja za mater. 

Plodnost

Podatkov o vplivu gefapiksanta na plodnost pri človeku ni. Pri podganah zdravljenje z gefapiksantom ni vplivalo na parjenje ali plodnost (glejte poglavje 5.3).

4.7	Vpliv na sposobnost vožnje in upravljanja strojev

[bookmark: _Hlk75954137]Gefapiksant nima vpliva ali ima zanemarljiv vpliv na sposobnost vožnje in upravljanja strojev. V posameznih primerih se lahko po uporabi gefapiksanta pojavi omotica, ki lahko vpliva na sposobnost vožnje in upravljanja strojev.

[bookmark: _Hlk56421251][bookmark: _Hlk46839544]4.8	Neželeni učinki

Povzetek varnostnega profila

Neželeni učinki, o katerih so poročali najpogosteje, so bili disgevzija (41 %), agevzija (15 %) in hipogevzija (11 %).

Seznam neželenih učinkov v preglednici

[bookmark: _Hlk77173483]Varnost gefapiksanta so ocenili v dveh kliničnih študijah 3. faze (COUGH‑1 in COUGH‑2), ki sta trajali 52 tednov in v katerih je bilo vključenih skupaj 1369 bolnikov z neodzivnim ali nepojasnjenim kroničnim kašljem, ki so bili zdravljeni z gefapiksantom (15 mg gefapiksanta oziroma 45 mg gefapiksanta dvakrat na dan) (glejte poglavje 5.1). Varnost je bila podprta z dvema 12-tedenskima kliničnima študijama faze 3b, v katerih je bilo dodatno vključenih 391 bolnikov z neodzivnim ali nepojasnjenim kroničnim kašljem, ki so bili zdravljeni z gefapiksantom (45 mg dvakrat na dan), vključno s 185 bolnicami s stresno urinsko inkontinenco, povzročeno s kašljem.

[bookmark: _Hlk45711071]Neželeni učinki, o katerih so poročali v kliničnih študijah pri uporabi gefapiksanta, so navedeni v spodnji preglednici po MedDRA organskih sistemih in pogostnosti. Pogostnosti so opredeljene kot: zelo pogosti (≥ 1/10), pogosti (≥ 1/100 do < 1/10), občasni (≥ 1/1000 do < 1/100), redki (≥ 1/10 000 do < 1/1000), zelo redki (< 1/10 000).

Preglednica 1: Neželeni učinki

	[bookmark: _Hlk54782205]Organski sistem 
	Neželeni učinki

	Infekcijske in parazitske bolezni
	

		Pogosti
	okužba zgornjih dihal

	Presnovne in prehranske motnje
	

		Pogosti
	zmanjšan apetit

	Bolezni živčevja
	

		Zelo pogosti
	dizgevzija*
agevzija
hipogevzija

		Pogosti
	motnja okušanja
omotica
glavobol†

	Bolezni dihal, prsnega koša in mediastinalnega prostora
	

		Pogosti
	kašelj‡
orofaringealna bolečina

	Bolezni prebavil
	

		Pogosti
	navzea
driska
suha usta
prekomerno izločanje sline
bolečine v zgornjem delu trebuha
dispepsija
hipestezija v ustih
parestezije v ustih

	Psihiatrične motnje
	

		Pogosti
	nespečnost

	Bolezni sečil
	

		Občasni
	kamni v urinu
nefrolitiaza
kamni v mehurju


*O disgevziji so pogosto poročali kot o grenkem, kovinskem ali slanem okusu.
†O glavobolu so v klinični študiji faze 3b poročali pri bolnicah s stresno urinsko inkontinenco, povzročeno s kašljem.
[bookmark: _Hlk44942083]‡Kašelj vsebuje poročila o poslabšanju kašlja, močnejšem kašlju in pogostejšem kašlju.

Opis izbranih neželenih učinkov

Z okusom povezani neželeni učinki
[bookmark: _Hlk65190463]Pri večini bolnikov, pri katerih so se pojavili z okusom povezani neželeni učinki (disgevzija, agevzija, hipogevzija in motnje okušanja), so se ti učinki pojavili v 9 dneh po začetku uporabe gefapiksanta, večinoma so bili blagi (65 %) do zmerni (32 %). Z okusom povezani neželeni učinki so izzveneli pri 96 % bolnikov, 25 % bolnikov je navedlo, da so izzveneli že pred oziroma ob zadnjem odmerku gefapiksanta. Z okusom povezani neželeni učinki so vztrajali več kot 1 leto po prenehanju zdravljenja v skupini z gefapiksantom pri 1,6 % (7/447) bolnikov in v skupini s placebom pri 12,8 % (6/47) bolnikov. Neželeni učinki, zaradi katerih so bolniki prenehali z zdravljenjem, so se pojavili pri 22 % bolnikov, ki so prejemali gefapiksant. Prenehanje zdravljenja sta najpogosteje povzročili disgevzija (9 %) in agevzija (4 %).

Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.

4.9	Preveliko odmerjanje

V klinični študiji 8 zdravih oseb, ki so prejemale 1800 mg gefapiksanta dvakrat na dan (40 kratnik priporočenega odmerka pri človeku) do 14 dni, so v urinu preiskovancev odkrili kristale gefapiksanta. Dokazov o poškodbi ledvic ali sečil niso opazili.

V primerih prevelikega odmerjanja, zabeleženih v študijah 3. faze, niso poročali o neželenih učinkih.

V primeru prevelikega odmerjanja je treba bolnika spremljati glede neželenih učinkov in uvesti ustrezne podporne ukrepe. Gefapiksant se delno odstrani s hemodializo.


[bookmark: _Hlk55456939]5.	FARMAKOLOŠKE LASTNOSTI

5.1	Farmakodinamične lastnosti

Farmakoterapevtska skupina: Drugi antitusiki, oznaka ATC: R05DB29

[bookmark: _Hlk47341372]Mehanizem delovanja

[bookmark: _Hlk101478580]Gefapiksant je selektiven antagonist receptorjev P2X3. Deluje tudi na podvrsto receptorjev P2X2/3. Receptorji P2X3 so od ATP odvisni ionski kanali na senzoričnih vlaknih C živca vagusa v dihalih. Vlakna C se aktivirajo kot odziv na vnetje ali kemične dražljaje. ATP se pri vnetju sprošča iz celic sluznice dihalnih poti. Vlakna C vezavo zunajceličnega ATP na receptorje P2X3 zaznajo kot signal okvare. Aktivacija vlaken C, ki jo bolnik zazna kot siljenje na kašelj, izzove refleks kašlja. Blokada signaliziranja z ATP preko receptorjev P2X3 zmanjša prekomerno aktivacijo senzoričnih živcev in pretiran kašelj izzvan z zunajceličnim ATP.

[bookmark: _Hlk43462278]Klinična učinkovitost in varnost

Študije neodzivnega ali nepojasnjenega kroničnega kašlja, s katerimi so ocenjevali objektivno pogostnost kašlja

Učinkovitost zdravila Lyfnua za zdravljenje neodzivnega ali nepojasnjenega kroničnega kašlja so preučevali v dveh 52‑tedenskih, multicentričnih, randomiziranih, dvojno slepih, s placebom nadzorovanih študijah pri odraslih z neodzivnim ali nepojasnjenim kroničnim kašljem. Neodziven kronični kašelj je bil opredeljen kot kašelj, povezan z neko sočasno boleznijo (npr. astmo, gastroezofagealno refluksno boleznijo ali sindromom kašlja zgornjih dihalnih poti), ki je vztrajal kljub ustreznemu zdravljenju sočasne bolezni. Nepojasnjen kronični kašelj je bil opredeljen kot kašelj, pri katerem kljub temeljiti klinični obravnavi ni bilo mogoče ugotoviti povezave s kakšno sočasno boleznijo.

[bookmark: _Hlk51770256]Primarni cilj obeh študij 3. faze je bila ocena učinkovitosti zdravila Lyfnua za zmanjšanje 24‑urne pogostnosti kašlja v primerjavi s placebom. Sekundarna cilja sta bila zmanjšanje pogostnosti kašlja v budnem stanju in za kašelj specifična kakovost življenja. V obeh študijah so bili bolniki randomizirani na jemanje 45 mg ali 15 mg zdravila Lyfnua ali placeba dvakrat na dan. Primarno obdobje učinkovitosti v študiji COUGH‑1 (NCT03449134) je trajalo 12 tednov, sledilo mu je slepljeno 40 tedensko podaljšano obdobje. Primarno obdobje učinkovitosti v študiji COUGH‑2 (NCT03449147) je trajalo 24 tednov, sledilo mu je slepljeno 28 tedensko podaljšano obdobje.

[bookmark: _Hlk78284493]V študiji COUGH‑1 in COUGH‑2 vključeni bolniki so bili trenutni nekadilci, niso jemali zaviralcev angiotenzinske konvertaze (ACE - angiotenzin converting enzyme) in so imeli diagnozo neodzivnega ali nepojasnjenega kroničnega kašlja, pri čemer je kronični kašelj trajal več kot 1 leto. Večina preiskovancev je bila žensk (75 %), belcev (80 %) in Evropejcev (53 %), povprečna starost je bila 58 let (v razponu od 19 do 89 let), 7 % bolnikov je bilo starejših od 75 let. Neodziven kronični kašelj je imelo skupaj 61,5 % bolnikov in nepojasnjen kronični kašelj 38,5 % bolnikov. Kronični kašelj je povprečno trajal 11 let.

[bookmark: _Hlk78378702]Pogostnost kašlja
Tako v študiji COUGH‑1 kot v študiji COUGH‑2 se je pri bolnikih, ki so bili zdravljeni s 45 mg zdravila Lyfnua dvakrat na dan v primerjavi s placebom, pokazalo značilno zmanjšanje 24‑urne pogostnosti kašlja (preglednica 2). Zmanjšanje 24‑urne pogostnosti kašlja so opazili do 4. tedna in je trajalo med celotnim primarnim obdobjem učinkovitosti (12 tednov v študiji COUGH‑1 in 24 tednov v študiji COUGH‑2, slika 1).

Ne v eni ne v drugi študiji se 24‑urna pogostnost kašlja ni značilno zmanjšala s 15 mg gefapiksanta dvakrat na dan.

Preglednica 2: Rezultati 24‑urne pogostnosti kašlja s 45 mg zdravila Lyfnua dvakrat na dan (študiji COUGH‑1 in COUGH‑2)

	
	COUGH‑1 
	COUGH‑2 

	
	zdravilo Lyfnua 
	placebo 
	zdravilo Lyfnua 
	placebo 

	N
	243
	243
	439
	435

	primarni opazovani dogodek učinkovitosti
	
	
	
	

	24‑urna pogostnost kašlja (število kašljanj na uro)


	izhodišče
	(geometrična sredina)
	18,24
	22,83
	18,55
	19,48

	12. teden (COUGH‑1) ali 24. teden (COUGH‑2)
	(geometrična sredina) 
	7,05
	10,33
	6,83
	8,34

	12. teden (COUGH‑1) ali 24. teden (COUGH‑2)
	(% zmanjšanja od izhodišča) 
	-61,35
	-54,77
	-63,17
	-57,19

	zmanjšanje v primerjavi s placebom
	(% zmanjšanja in 95 % IZ)†
	-18,52 (-32,76; -1,28)
	
	-13,29 (-24,74; -0,10)
	

	vrednost p
	0,036
	
	0,048
	

	N = število udeležencev, vključenih v analizo; IZ = interval zaupanja
†Manjkajoče izhodiščne vrednosti so bile imputirane na podlagi spola in regije, čemur je sledilo večkratno imputiranje manjkajočih podatkov (m = 50 imputiranih nizov podatkov) za vse nadaljnje obiske z uporabo zdravljenja, spola, regije in drugih kontrolnih obiskov kot sospremenljivk. Po imputaciji je bila na opazovani časovni točki izvedena analiza modela kovariance (ANCOVA), ki je bila prilagojena za kovariante zdravljenja, izhodišča, spola in regije.






Slika 1: Analiza 24‑urne pogostnosti kašlja skozi čas s 45 mg zdravila Lyfnua dvakrat na dan (študiji COUGH‑1 in COUGH‑2)
[bookmark: _Hlk101478630][image: ]



Za kašelj specifična kakovost življenja
Študija COUGH‑2 je bila posebej načrtovana za oceno vpliva zdravila Lyfnua na kakovost življenja, specifično za kašelj, v primerjavi s placebom. Merili so jo z vprašalnikom LCQ (LCQ - Leicester Cough Questionnaire) (možen razpon ocen od 3 do 21, kjer višje ocene pomenijo boljšo kakovost življenja). Kot klinično pomembno je bilo opredeljeno povečanje celotne ocene LCQ za ≥ 1,3 točke od izhodišča. V študiji COUGH‑2 so bili obeti za klinično pomembno izboljšanje za kašelj specifične kakovosti življenja, merjeni 24. teden, značilno večji v skupini s 45 mg zdravila Lyfnua kot v skupini s placebom (glejte preglednico 3).

Preglednica 3: Za kašelj specifična kakovost življenja z zdravilom Lyfnua 45 mg dvakrat na dan (COUGH-2): delež bolnikov s povečanjem celotne ocene LCQ za ≥ 1,3 točke od izhodišča v 24. tednu

	
	zdravilo Lyfnua
	placebo 

	N                                                                                               
	439                          
	435                          

	odzivni* (%)
	75,7
	68,1

	ocenjeno razmerje obetov v primerjavi s placebom (95 % IZ)†                                               
	1,46 (1,07; 1,99)                  
	                                   

	ocenjena razlika† v primerjavi s placebom (95 % IZ)††                               
	7,63 (1,34; 13,76)                 
	                                   

	vrednost p†                                                                                 
	0,016                              
	                                   

	N = število preiskovancev, za katere so bili na voljo podatki 24. teden
* 	Odstotek odzivnih 24. teden. Število odzivnih je bilo izračunano kot povprečje večkratnih imputiranj; v skupini z zdravilom Lyfnua je bilo približno 332 odzivnih, v skupini s placebom pa 296 odzivnih.
IZ = interval zaupanja; LCQ = vprašalnik Leicester Cough
† 	Manjkajoče izhodiščne vrednosti so bile imputirane na podlagi spola in regije, čemur je sledilo večkratno imputiranje manjkajočih podatkov (m = 50 imputiranih nizov podatkov) za vse nadaljnje obiske z uporabo zdravljenja, spola, regije in drugih kontrolnih obiskov kot sospremenljivk. Po imputaciji je bila na dihotomnih točkah na opazovani časovni točki izvedena logistična regresija, ki je bila prilagojena za kovariante zdravljenja, izhodiščne celotne (kontinuirane) ocene LCQ, spola in regije
††na osnovi metode samovzorčenja (bootstrap)



Študija neodzivnega ali nepojasnjenega kroničnega kašlja, ki se je nedavno pojavil, s katero so ocenjevali rezultate, o katerih so poročali bolniki

Učinkovitost zdravila Lyfnua pri odraslih z neodzivnim ali nepojasnjenim kroničnim kašljem, ki se je nedavno pojavil, je bila ocenjena v multicentrični, randomizirani, dvojno slepi, s placebom nadzorovani študiji (NCT04193202). Nedavni pojav je opredeljen kot neodziven ali nepojasnjen kronični kašelj, ki traja > 8 tednov, vendar < 12 mesecev.

Primarni cilj študije je bil dokazati, da je zdravilo Lyfnua učinkovito pri izboljšanju za kašelj specifične kakovosti življenja, merjeno kot sprememba celotne ocene LCQ od izhodišča do 12 tedna. Bolniki so bili randomizirani na jemanje 45 mg zdravila Lyfnua ali placeba dvakrat na dan.

V študijo vključeni bolniki so bili trenutni nekadilci, niso jemali zaviralcev ACE, so imeli diagnozo neodzivnega ali nepojasnjenega kroničnega kašlja, so imeli oceno ≥ 40 mm na vizualni analogni lestvici resnosti kašlja in so imeli kronični kašelj < 12 mesecev. Večina preiskovancev je bila žensk (65 %), belcev (72 %) in Evropejcev (59 %), povprečna starost je bila 53 let (v razponu od 18 do 83 let). Neodziven kronični kašelj je imelo skupaj 70,8 % bolnikov in nepojasnjen kronični kašelj 29,2 % bolnikov. Kronični kašelj je povprečno trajal 7,2 meseca.

Za kašelj specifična kakovost življenja
Bolniki, zdravljeni s 45 mg zdravila Lyfnua dvakrat na dan, so imeli v 12 tednu značilno večje izboljšanje celotne ocene LCQ od izhodišča v primerjavi s placebom (preglednica 4).

Preglednica 4: Analiza celotne ocene LCQ za 45 mg zdravila Lyfnua dvakrat na dan

	zdravljenje
	N
	izhodiščna srednja vrednost (SD)
	srednja vrednost v 12 tednu (SD)
	srednja vrednost (LS) spremembe od izhodiščne vrednosti (95 % IZ)*

	placebo
	199
	11,30 (2,80)
	14,73 (3,48)
	3,59 (3,09; 4,09)

	zdravilo Lyfnua
	199
	10,82 (3,08)
	15,32 (3,91)
	4,34 (3,84; 4,83)

	razlika v zdravljenju
	ocenjena razlika in (95 % IZ)
	vrednost p

	zdravilo Lyfnua v primerjavi s placebom
	0,75 (0,06; 1,44)
	0,034

	N = število udeležencev, vključenih v analizo; IZ = interval zaupanja; SD = standardno odstopanje
LCQ = vprašalnik Leicester Cough; LS = metoda najmanjših kvadratov
*Izračunano kot (12 teden - izhodišče)/izhodišče in temelji na longitudinalnem modelu analize kovariance, kjer se je odgovor ocenjeval kot sprememba izhodiščne celotne ocene LCQ pri vsakem obisku po začetku izpraševanja (do 12 tedna). Model vključuje izraze za zdravljenje, obisk, medsebojno delovanje med zdravljenjem in obiskom, spol ter izhodiščno celotno oceno LCQ.



Pediatrična populacija

Evropska agencija za zdravila je odstopila od zahteve za predložitev rezultatov študij z zdravilom Lyfnua za vse podskupine pediatrične populacije pri zdravljenju nepojasnjenega ali kroničnega neodzivnega kašlja (za podatke o uporabi pri pediatrični populaciji glejte poglavje 4.2).

5.2	Farmakokinetične lastnosti

[bookmark: _Hlk35347733]Farmakokinetiko gefapiksanta so raziskali pri zdravih odraslih in odraslih z neodzivnim ali nepojasnjenim kroničnim kašljem; farmakokinetika je bila v teh dveh populacijah podobna. Med zdravljenjem s 45 mg gefapiksanta dvakrat na dan je v stanju dinamičnega ravnovesja povprečna AUC v plazmi 4144 ng∙uro/ml in najvišja koncentracija (Cmax) v plazmi 531 ng/ml. Stanje dinamičnega ravnovesja je doseženo v 2 dneh z 1,4‑ do 1,5‑kratnim razmerjem kopičenja.

Absorpcija

Po peroralni uporabi gefapiksanta je čas do najvišje koncentracije v plazmi (Tmax) od 1 do 4 ure. Izpostavljenost se po večkratnih odmerkih povečuje sorazmerno odmerku do 300 mg dvakrat na dan. Delež absorbiranega gefapiksanta je vsaj 78 %.

Vpliv hrane
Peroralna uporaba enkratnega odmerka 50 mg gefapiksanta skupaj s standardnim obrokom z visoko vsebnostjo maščob in kalorij v primerjavi z uporabo na tešče ni vplivala na AUC ali Cmax gefapiksanta.

Porazdelitev

Populacijska farmakokinetična analiza je pokazala, da je ocena povprečnega navideznega volumna porazdelitve v stanju dinamičnega ravnovesja po peroralni uporabi 45‑mg odmerka 138 l.

Vezava gefapiksanta na plazemske beljakovine in vitro je majhna (55 %) in z razmerjem med krvjo in plazmo 1,1. Glede na predklinične študije je prehajanje gefapiksanta v osrednje živčevje majhno.

Biotransformacija

Jetrna presnova je manj pomembna pot izločanja gefapiksanta, vključuje pa oksidacijo in glukuronidacijo. Po peroralni uporabi [14C] gefapiksanta se je v urinu in blatu v obliki presnovkov pojavilo 14 % uporabljenega odmerka. Nespremenjeni gefapiksant je glavna z zdravilom povezana snov v plazmi (87 %) in vsak presnovek v obtoku je predstavljal manj kot 10 % celotne ugotovljene radioaktivnosti.

Izločanje

Izločanje skozi ledvice je glavna pot izločanja gefapiksanta in vključuje pasivno ledvično filtracijo in aktivne mehanizme transporta. Gefapiksant se pojavi v urinu kot izhodiščna snov (~64 %) ali v obliki presnovkov (~12 %), preostanek se pojavi v blatu kot izhodiščna snov (~20 %) ali v obliki presnovkov (~2 %). Ocenjujejo, da predstavlja aktivno ledvično izločanje ≤ 50 % celotnega izločanja. In vitro je gefapiksant substrat prenašalcev MATE1, MATE2K, P‑gp in BCRP. Končni razpolovni čas (t1/2 ) gefapiksanta je od 6 do 10 ur.

Posebne populacije

Okvara ledvic
Izločanje skozi ledvice je glavna pot izločanja gefapiksanta. Blaga ali zmerna okvara ledvic (eGFR ≥ 30 ml/min/1,73 m2) nima klinično pomembnega vpliva na izpostavljenost gefapiksantu.

Populacijska farmakokinetična analiza pri bolnikih z neodzivnim ali nepojasnjenim kroničnim kašljem je pokazala, da se pri bolnikih s hudo okvaro ledvic (eGFR < 30 ml/min/1,73 m2) v primerjavi z bolniki z normalnim delovanjem ledvic povprečna AUC gefapiksanta predvidoma poveča za 89 % in njegova Cmax za 54 %. Za vzdrževanje podobne sistemske izpostavljenosti, kot je dosežena pri normalnem delovanju ledvic, je priporočljiva prilagoditev odmerka (glejte poglavje 4.2).

[bookmark: _Hlk48811364]Okvara jeter
Jetrna presnova je manj pomembna pot izločanja. Večina peroralnega odmerka se pojavi kot nespremenjena izhodiščna snov v urinu (64 %) in blatu (20 %). Namenske študije pri posameznikih z okvaro jeter niso izvedli, saj ni verjetno, da bi okvara jeter klinično pomembno vplivala na izpostavljenost (glejte poglavje 4.2).

Vpliv starosti, telesne mase, spola, etnične pripadnosti in rase
Na podlagi populacijske farmakokinetične analize starost, telesna masa, spol, etnična pripadnost in rasa nimajo klinično pomembnega vpliva na farmakokinetiko gefapiksanta.

Medsebojno delovanje z drugimi zdravili

Vpliv drugih zdravil na farmakokinetiko gefapiksanta
Jetrna presnova je manj pomembna pot izločanja gefapiksanta in možnost klinično pomembnih medsebojnih delovanj gefapiksanta s sočasno uporabljenimi zaviralci ali induktorji encimov citokroma P450 (CYP) ali uridin-5'-difosfat-glukuronoziltransferaze (UGT) je majhna.

Sočasna uporaba zaviralca protonske črpalke omeprazola ni klinično pomembno vplivala na farmakokinetiko gefapiksanta.

Študije in vitro kažejo, da je gefapiksant substrat efluksnih prenašalcev MATE1 (MATE1 - multidrug and toxin extrusion 1), MATE2K, P-glikoproteina (P-gp) in beljakovine BCRP (BCPR - breast cancer resistance protein). V klinični študiji 1. faze je enkraten odmerek zaviralca MATE1/MATE2K pirimetamina povečal AUC gefapiksanta za 24 %, kar ni klinično pomembno in ni vplivalo na Cmax gefapiksanta.

Vpliv gefapiksanta na farmakokinetiko drugih zdravil
Študije in vitro kažejo, da je možnost za zaviranje ali indukcijo CYP z gefapiksantom majhna, zato ni verjetno, da bi gefapiksant vplival na presnovo drugih zdravil s CYP.
Gefapiksant je in vitro zaviralec MATE1, MATE2K in polipeptidnih prenašalcev organskih anionov 1B1 (OATP1B1) in OATP1B3. Vendar je tveganje za klinično pomembna medsebojna delovanja zaradi zaviranja teh prenašalcev med uporabo 45 mg gefapiksanta dvakrat na dan majhno. Klinični pomen in vitro zaviranja prenašalca organskih kationov  1 OCT1 (OCT1 - organic cation transporter 1) z gefapiksantom ni ugotovljen. V klinični študiji 1. faze večkratni odmerki 45 mg gefapiksanta niso vplivali na izpostavljenost pitavastatinu, ki je substrat OATP1B.

5.3	Predklinični podatki o varnosti

Toksičnost pri ponavljajočih odmerkih

Pri laboratorijskih živalih, ki so prejemale gefapiksant, se je pojavila kristalurija, za večino kristalov v urinu je bilo potrjeno, da so sestavljeni iz gefapiksanta.

V šestmesečni študiji toksičnosti pri ponavljajočih odmerkih pri podganah so med izpostavljenostjo 9‑kratniku izpostavljenosti med uporabo največjega priporočenega odmerka pri človeku (MRHD – maximum recommended human dose) opazili mikroskopske spremembe v ledvicah (zaradi prisotnosti kristalnega materiala razširjene tubule, degeneracija epitelijskih celic v tubulih in vnetje intersticija), sečevodih (razširitev in vnetje) in mehurju (hiperplazija prehodnih celic).

V devetmesečni študiji toksičnosti pri ponavljajočih peroralnih odmerkih pri psih so opazili kristale v urinu, mikroskopsko pa fokalno, minimalno degeneracijo tubulov, ki je v nekaterih primerih zajela kortikalne tubule pri enem pasjem samcu med izpostavljenostjo 35‑kratniku izpostavljenosti, kot je med uporabo največjega priporočenega odmerka pri človeku (MRHD).

Karcinogenost

[bookmark: _Hlk71709472]Študiji karcinogenosti gefapiksanta pri podganah (v trajanju 2 leti) in transgenskih miših rasH2 (v trajanju 6 mesecev) nista pokazali znakov karcinogenega potenciala (ni bilo z zdravilom povezanih tumorjev) ob izpostavljenostih, ki so bile pri podganah do 9-krat tolikšne kot med uporabo MRHD pri človeku oziroma pri miših do 4-krat tolikšne kot med uporabo MRHD pri človeku.

Mutagenost
[bookmark: _Hlk29823453][bookmark: _Hlk37851148]
Gefapiksant ni bil genotoksičen v skupini preizkusov in vitro ali in vivo, vključno s preizkusom mikrobne mutageneze, preizkusom kromosomskih aberacij na človeških limfocitih iz periferne krvi in v mikrojedrnem preizkusu in vivo pri podganah.

Reprodukcijska toksičnost

V reprodukcijskih študijah na živalih ob peroralni uporabi gefapiksanta pri brejih podganah in kunkah med obdobjem organogeneze niso ugotovili znakov teratogenosti ali embriofetalne smrtnosti pri izpostavljenostih (AUC), ki so bile pri podganah 6-krat tolikšne, kot med uporabo MRHD pri človeku in kunkah 34-krat tolikšne, kot med uporabo MRHD pri človeku. Rahlo zmanjšanje mase podganjih plodov, povezane s toksičnostjo pri samicah, so opažali pri izpostavljenostih, približno 11-krat tolikšnih, kot je izpostavljenost med uporabo MRHD pri človeku.

Študije pri brejih podganah in samicah kuncev so pokazale, da gefapiksant prehaja v plod skozi placento, 20. dan gestacije je bila koncentracija v plodovi plazmi do 21 % (podgane) oz. 25 % (kunci) koncentracije samice (matere).

V študiji dojenja se je gefapiksant, uporabljen peroralno (do 9‑krat tolikšno izpostavljenost, kot je med uporabo MRHD pri človeku) 10. dan dojenja, izločal v mleko doječih podgan. Koncentracija v mleku, opažena 1 uro po odmerku 10. dan dojenja, je bila 4‑krat tolikšna kot koncentracija v materini plazmi.
[bookmark: _Hlk29823536][bookmark: _Hlk37851159]Med uporabo gefapiksanta pri podganjih samicah in samcih, ki je povzročila do 9‑krat tolikšno izpostavljenost, kot je med uporabo priporočenega odmerka pri človeku, niso ugotovili vplivov na plodnost, sposobnost za parjenje ali zgodnji razvoj zarodka.


6.	FARMACEVTSKI PODATKI

6.1	Seznam pomožnih snovi

jedro tablete

silicijev dioksid, koloidni, brezvodni (E551)
krospovidon (E1202)
hipromeloza (E464)
magnezijev stearat (E470b)
manitol (E421)
mikrokristalna celuloza (E460)
natrijev stearilfumarat

filmska obloga

hipromeloza (E464)
titanov dioksid (E171)
triacetin (E1518)
rdeči železov oksid (E172)
karnauba vosek (E903)

6.2	Inkompatibilnosti

Navedba smiselno ni potrebna.

6.3	Rok uporabnosti

4 leta

6.4	Posebna navodila za shranjevanje

Posebna navodila za shranjevanje niso potrebna.

[bookmark: _Hlk77666289]6.5	Vrsta ovojnine in vsebina

[bookmark: _Hlk36541936][bookmark: _Hlk42234759][bookmark: _Hlk42071913]Neprozorni beli pretisni omoti iz PVC/PE/PVdC s pretisno prevleko iz aluminijaste folije.
Pakiranja po 28, 56, in 98 filmsko obloženih tablet v neperforiranih pretisnih omotih (14 tablet na omot) in multi pakiranje po 196 (2 pakiranji po 98) filmsko obloženih tablet v neperforiranih pretisnih omotih.

Na trgu morda ni vseh navedenih pakiranj.

[bookmark: OLE_LINK1]6.6	Posebni varnostni ukrepi za odstranjevanje in ravnanje z zdravilom

Neuporabljeno zdravilo ali odpadni material zavrzite v skladu z lokalnimi predpisi.


7.	IMETNIK DOVOLJENJA ZA PROMET Z ZDRAVILOM

Merck Sharp & Dohme B.V.
Waarderweg 39
2031 BN Haarlem
Nizozemska


8.	ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM

EU/1/21/1613/001
EU/1/21/1613/002
EU/1/21/1613/003
EU/1/21/1613/004


9.	DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM

Datum prve odobritve: 15. september 2023


10.	DATUM ZADNJE REVIZIJE BESEDILA


Podrobne informacije o zdravilu so objavljene na spletni strani Evropske agencije za zdravila https://www.ema.europa.eu

























PRILOGA II

A.	PROIZVAJALEC (PROIZVAJALCI), ODGOVOREN (ODGOVORNI) ZA SPROŠČANJE SERIJ

B.	POGOJI ALI OMEJITVE GLEDE OSKRBE IN UPORABE

C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

[bookmark: _Hlk55457691]

A.	PROIZVAJALEC, ODGOVOREN ZA SPROŠČANJE SERIJ

Ime in naslov proizvajalca, odgovornega za sproščanje serij

Merck Sharp & Dohme B.V.
Waarderweg 39
2031 BN Haarlem
Nizozemska


B.	POGOJI ALI OMEJITVE GLEDE OSKRBE IN UPORABE

Predpisovanje in izdaja zdravila je le na recept.


C.	DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Zahteve glede predložitve PSUR za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

Imetnik dovoljenja za promet z zdravilom mora prvo PSUR za to zdravilo predložiti v 6 mesecih po pridobitvi dovoljenja za promet.


D.	POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

· Načrt za obvladovanje tveganj (RMP)

Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:
· na zahtevo Evropske agencije za zdravila;
· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).






































PRILOGA III

OZNAČEVANJE IN NAVODILO ZA UPORABO

























A. OZNAČEVANJE


PODATKI NA ZUNANJI OVOJNINI

ZUNANJA OVOJNINA


1.	IME ZDRAVILA

Lyfnua 45 mg filmsko obložene tablete
gefapiksant


2.	NAVEDBA ENE ALI VEČ UČINKOVIN

Ena filmsko obložena tableta vsebuje 45 mg gefapiksanta (v obliki citrata).


3.	SEZNAM POMOŽNIH SNOVI


4.	FARMACEVTSKA OBLIKA IN VSEBINA

28 filmsko obloženih tablet
56 filmsko obloženih tablet
98 filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
peroralna uporaba


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


11.	IME IN NASLOV IMETNIKA DOVOLJENJA ZA PROMET Z ZDRAVILOM

Merck Sharp & Dohme B.V.
Waarderweg 39
2031 BN Haarlem
Nizozemska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/21/1613/001 (28 filmsko obloženih tablet)
EU/1/21/1613/002 (56 filmsko obloženih tablet)
EU/1/21/1613/003 (98 filmsko obloženih tablet)


13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

lyfnua 45 mg


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC
SN
NN

PODATKI NA ZUNANJI OVOJNINI

ZUNANJA OVOJNINA ZA MULTI PAKIRANJE (Z MODRIM OKENCEM)


1.	IME ZDRAVILA

Lyfnua 45 mg filmsko obložene tablete
gefapiksant


2.	NAVEDBA ENE ALI VEČ UČINKOVIN

Ena filmsko obložena tableta vsebuje 45 mg gefapiksanta (v obliki citrata).


3.	SEZNAM POMOŽNIH SNOVI


4.	FARMACEVTSKA OBLIKA IN VSEBINA

Multi pakiranje: 196 (2 pakiranji po 98) filmsko obloženih tablet


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
peroralna uporaba


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


11.	IME IN NASLOV IMETNIKA DOVOLJENJA ZA PROMET Z ZDRAVILOM

Merck Sharp & Dohme B.V.
Waarderweg 39
2031 BN Haarlem
Nizozemska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/21/1613/004


13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

lyfnua 45 mg


17.	EDINSTVENA OZNAKA – DVODIMENZIONALNA ČRTNA KODA

Vsebuje dvodimenzionalno črtno kodo z edinstveno oznako.


18.	EDINSTVENA OZNAKA – V BERLJIVI OBLIKI

PC
SN
NN



PODATKI NA ZUNANJI OVOJNINI

VMESNA ŠKATLA MULTI PAKIRANJA (BREZ MODREGA OKENCA)


1.	IME ZDRAVILA

Lyfnua 45 mg filmsko obložene tablete
gefapiksant


2.	NAVEDBA ENE ALI VEČ UČINKOVIN

Ena filmsko obložena tableta vsebuje 45 mg gefapiksanta (v obliki citrata).


3.	SEZNAM POMOŽNIH SNOVI


4.	FARMACEVTSKA OBLIKA IN VSEBINA

98 filmsko obloženih tablet Sestavni del multi pakiranja, ni za ločeno prodajo.


5.	POSTOPEK IN POT(I) UPORABE ZDRAVILA

Pred uporabo preberite priloženo navodilo!
peroralna uporaba


6.	POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!


7.	DRUGA POSEBNA OPOZORILA, ČE SO POTREBNA


8.	DATUM IZTEKA ROKA UPORABNOSTI ZDRAVILA

EXP


9.	POSEBNA NAVODILA ZA SHRANJEVANJE


10.	POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI


11.	IME IN NASLOV IMETNIKA DOVOLJENJA ZA PROMET Z ZDRAVILOM

Merck Sharp & Dohme B.V.
Waarderweg 39
2031 BN Haarlem
Nizozemska


12.	ŠTEVILKA(E) DOVOLJENJA (DOVOLJENJ) ZA PROMET

EU/1/21/1613/004


13.	ŠTEVILKA SERIJE

Lot


14.	NAČIN IZDAJANJA ZDRAVILA


15.	NAVODILA ZA UPORABO


16.	PODATKI V BRAILLOVI PISAVI

lyfnua 45 mg


17.	EDINSTVENA OZNAKA – DVODIMENZIONALNA ČRTNA KODA


18.	EDINSTVENA OZNAKA – V BERLJIVI OBLIKI





PODATKI, KI MORAJO BITI NAJMANJ NAVEDENI NA PRETISNEM OMOTU ALI
DVOJNEM TRAKU

PRETISNI OMOT


1.	IME ZDRAVILA

Lyfnua 45 mg tablete
gefapiksant


2.	IME IMETNIKA DOVOLJENJA ZA PROMET Z ZDRAVILOM

MSD


3.	DATUM IZTEKA ROKA UPORABNOSTI ZDRAVILA

EXP


4.	ŠTEVILKA SERIJE

Lot


5.	DRUGI PODATKI



























B. NAVODILO ZA UPORABO


Navodilo za uporabo

Lyfnua 45 mg filmsko obložene tablete
gefapiksant

[image: ]Za to zdravilo se izvaja dodatno spremljanje varnosti. Tako bodo hitreje na voljo nove informacije o njegovi varnosti. Tudi sami lahko k temu prispevate tako, da poročate o katerem koli neželenem učinku zdravila, ki bi se utegnil pojaviti pri vas. Glejte na koncu poglavja 4, kako poročati o neželenih učinkih.

Pred začetkom jemanja zdravila natančno preberite navodilo, ker vsebuje za vas pomembne podatke!
· Navodilo shranite. Morda ga boste želeli ponovno prebrati.
· Če imate dodatna vprašanja, se posvetujte z zdravnikom ali farmacevtom.
· Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.
· Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.

Kaj vsebuje navodilo

1.	Kaj je zdravilo Lyfnua in za kaj ga uporabljamo
2.	Kaj morate vedeti, preden boste vzeli zdravilo Lyfnua
3.	Kako jemati zdravilo Lyfnua
4.	Možni neželeni učinki
5.	Shranjevanje zdravila Lyfnua
6.	Vsebina pakiranja in dodatne informacije


[bookmark: _Hlk55457960]1.	Kaj je zdravilo Lyfnua in za kaj ga uporabljamo

Zdravilo Lyfnua vsebuje učinkovino gefapiksant.

Zdravilo Lyfnua uporabljamo pri odraslih za zdravljenje kroničnega kašlja (kašelj, ki traja več kot 8 tednov) in kadar:
· kašelj ne izgine niti po uporabi drugih zdravil ali
· razlog za kašelj ni znan.

Učinkovina zdravila Lyfnua je gefapiksant, ki blokira aktivnost živca, ki izzove nenavadno kašljanje.


[bookmark: _Hlk55458041][bookmark: _Hlk55458546]2.	Kaj morate vedeti, preden boste vzeli zdravilo Lyfnua

Ne jemljite zdravila Lyfnua
· če ste alergični na gefapiksant ali katero koli sestavino tega zdravila (navedeno v poglavju 6).

Opozorila in previdnostni ukrepi
Pred začetkom jemanja in med uporabo zdravila Lyfnua se posvetujte z zdravnikom ali farmacevtom:
· če ste alergični na zdravila, ki vsebujejo sulfonamide,
· če imate apnejo med spanjem – pri tej motnji se dihanje med spanjem ustavi in spet začne,
· [bookmark: _Hlk101478801]če se je pri vas razvila akutna okužba pljuč/spodnjih dihal (npr. pljučnica ali bronhitis),
· če se pri vas pojavi sprememba v okušanju, izguba okusa ali zmanjšana sposobnost okušanja, ki vztraja tudi po prenehanju jemanja zdravila Lyfnua.

Otroci in mladostniki
Tega zdravila ne dajajte otrokom in mladostnikom, mlajšim od 18 let. Zdravilo namreč v tej starostni skupini še ni raziskano.

Druga zdravila in zdravilo Lyfnua
[bookmark: _Hlk75944497]Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katero koli drugo zdravilo.

Nosečnost in dojenje
Ni znano, ali lahko zdravilo Lyfnua škoduje nerojenemu otroku, zato se je uporabi zdravila Lyfnua, če ste noseči, bolje izogniti.

Če ste noseči, menite, da bi lahko bili noseči ali načrtujete zanositev, se posvetujte z zdravnikom ali farmacevtom, preden vzamete to zdravilo. 

Študije na živalih so pokazale, da zdravilo Lyfnua lahko prehaja v materino mleko. Tveganja za vašega otroka ni mogoče izključiti. Skupaj z zdravnikom se morate odločiti, ali boste jemali zdravilo Lyfnua ali pa boste dojili.

Vpliv na sposobnost upravljanja vozil in strojev
Po zaužitju zdravila Lyfnua se lahko pojavi omotica. Če se vam to zgodi, ne upravljajte vozil ali strojev in ne uporabljajte orodij, dokler omotica ne mine.

Zdravilo Lyfnua vsebuje natrij
To zdravilo vsebuje manj kot 1 mmol (23 mg) natrija na odmerek, kar v bistvu pomeni ‘brez natrija’.


[bookmark: _Hlk55458179]3.	Kako jemati zdravilo Lyfnua

Pri jemanju tega zdravila natančno upoštevajte navodila zdravnika ali farmacevta. Če ste negotovi, se posvetujte z zdravnikom ali farmacevtom.

Koliko zdravila morate vzeti
Priporočeni odmerek zdravila Lyfnua je:
· ena 45 mg tableta dvakrat na dan.

Odrasli, ki imajo težave z ledvicami
Zdravnik vam lahko spremeni odmerek in pogostnost jemanja zdravila Lyfnua, če:
· imate hudo odpoved ledvic in se ne zdravite z dializo.

Kako jemati zdravilo
Tableto pogoltnite celo. Tablete ne lomite, ne drobite in ne žvečite.
Zdravilo lahko jemljete s hrano ali brez nje.

Če ste vzeli večji odmerek zdravila Lyfnua, kot bi smeli
Če ste vzeli preveč zdravila Lyfnua, se takoj posvetujte z zdravnikom ali farmacevtom.

Če ste pozabili vzeti zdravilo Lyfnua
Če pozabite vzeti odmerek, pozabljeni odmerek preskočite in vzemite naslednji odmerek ob zanj predvidenem času.
Ne vzemite dvojnega odmerka, če ste pozabili vzeti prejšnji odmerek.

Če imate dodatna vprašanja o uporabi zdravila, se posvetujte z zdravnikom ali farmacevtom.


4.	Možni neželeni učinki

Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.

Možni neželeni učinki so:

[bookmark: _Hlk54781664]Zelo pogosti (pojavijo se lahko pri več kot 1 od 10 oseb)
· sprememba v okušanju (pojavi se lahko na primer kovinski, grenek ali slan okus)
· zmanjšana sposobnost okušanja
· izguba okusa

Pogosti (pojavijo se lahko pri največ 1 od 10 oseb)
· slabost v želodcu (občutek siljenja na bruhanje (navzea))
· stvari imajo drugačen okus kot prej
· kašelj (poslabšanje, močnejši)
· suha usta
· okužba zgornjih dihal (okužba v zgornjem delu dihal, ki vključuje nos in grlo)
· driska
· bolečine v ustih ali žrelu
· manjši občutek lakote kot po navadi
· omotica
· bolečine v zgornjem delu trebuha
· prebavne motnje
· neobičajen občutek v ustih (npr. občutek mravljinčenja ali ščemenja)
· izguba občutka v ustih
· povečano nastajanje sline
· nespečnost (težave s spanjem)
· glavobol

Občasni (pojavijo se lahko pri največ 1 od 100 oseb)
· kamni v mehurju, sečilih ali ledvicah

Poročanje o neželenih učinkih
Če opazite katerega koli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.


[bookmark: _Hlk55458487]5.	Shranjevanje zdravila Lyfnua

Zdravilo shranjujte nedosegljivo otrokom!

Tega zdravila ne smete uporabljati po datumu izteka roka uporabnosti, ki je naveden na pretisnem omotu in na škatli poleg oznake EXP. Rok uporabnosti zdravila se izteče na zadnji dan navedenega meseca.

Za shranjevanje tega zdravila niso potrebna posebna navodila.

[bookmark: _Hlk42493596]Ne uporabljajte tega zdravila, če opazite, da je pakiranje poškodovano ali če so vidni znaki poseganja v ovojnino.

Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne uporabljate več, se posvetujte s farmacevtom. Taki ukrepi pomagajo varovati okolje.


6.	Vsebina pakiranja in dodatne informacije

Kaj vsebuje zdravilo Lyfnua
Učinkovina je gefapiksant. Ena filmsko obložena tableta vsebuje 45 mg gefapiksanta (v obliki citrata).
Druge sestavine zdravila so silicijev dioksid (koloidni, brezvodni) (E551), krospovidon (E1202), hipromeloza (E464), magnezijev stearat (E470b), manitol (E421), mikrokristalna celuloza (E460), natrijev stearilfumarat. Tablete so filmsko obložene z oblogo, ki vsebuje naslednje sestavine: hipromeloza (E464), titanov dioksid (E171), triacetin (E1518) in rdeči železov oksid (E172). Tablete so polirane s karnauba voskom (E903).

Izgled zdravila Lyfnua in vsebina pakiranja
Zdravilo Lyfnua so rožnate, okrogle in konveksne tablete z vtisnjeno oznako "777" na eni strani in brez oznak na drugi strani.

[bookmark: _Hlk77666331]Zdravilo Lyfnua je na voljo v neprozornih belih pretisnih omotih iz PVC/PE/PVdC z aluminijasto folijo, skozi katero se potisne tableta.

Zdravilo Lyfnua je na voljo v pakiranjih, ki vsebujejo po 28, 56 ali 98 filmsko obloženih tablet v neperforiranih pretisnih omotih (14 tablet na omot), in v multi pakiranjih po 196 (2 pakiranji po 98) filmsko obloženih tablet v neperforiranih pretisnih omotih.

Na trgu morda ni vseh navedenih pakiranj.


	Imetnik dovoljenja za promet z zdravilom in proizvajalec
Merck Sharp & Dohme B.V.
Waarderweg 39
2031 BN Haarlem
Nizozemska
	



Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom:

	België/Belgique/Belgien
MSD Belgium
Tél/Tel: +32(0)27766211
dpoc_belux@msd.com

	Lietuva
UAB Merck Sharp & Dohme
Tel. +370 5 2780 247
dpoc_lithuania@msd.com


	България
Мерк Шарп и Доум България ЕООД
Тел.: +359 2 819 3737
info-msdbg@msderck.com
	Luxembourg/Luxemburg
MSD Belgium
Tél/Tel: +32(0)27766211
dpoc_belux@msd.com


	Česká republika
Merck Sharp & Dohme s.r.o.
Tel.: +420 233 010 111277 050 000
dpoc_czechslovak@msderck.com

	Magyarország
MSD Pharma Hungary Kft.
Tel.: +36  1  888  5300
hungary_msd@msderck.com


	Danmark
MSD Danmark ApS
Tlf.: + 45 4482 4000
dkmail@msd.com
	Malta
Merck Sharp & Dohme Cyprus Limited
Tel: 8007 4433 (+356 99917558)
dpoccyprusmalta_info@msderck.com


	Deutschland
MSD Sharp & Dohme GmbH
Tel.: +49 (0) 89 20 300 4500
medinfo@msd.de

	Nederland
Merck Sharp & Dohme B.V.
Tel: 0800 9999000
(+31 23 5153153)
medicalinfo.nl@msderck.com


	Eesti
Merck Sharp & Dohme OÜ
Tel: +372 614  4200
dpoc.estonia@msd.com

	Norge
MSD (Norge) AS
Tlf: +47 32 20 73 00
medinfo.norway@msd.com


	Ελλάδα
MSD Α.Φ.Ε.Ε.
Τηλ: +30 210 98 97 300
dpoc_.greece@msderck.com

	Österreich
Merck Sharp & Dohme Ges.m.b.H.
Tel: +43 (0) 1 26 044
dpoc_austria@msderck.com


	España
Merck Sharp & Dohme de España, S.A.
Tel: +34 91 321 06 00
msd_info@msd.com

	Polska
MSD Polska Sp. z o.o.
Tel.: +48 22 549 51 00
msdpolska@msderck.com


	France
MSD France
Tél: + 33 (0) 1 80 46 40 40

	Portugal
Merck Sharp & Dohme, Lda
Tel.: +351 21 4465700
inform_pt@msderck.com


	Hrvatska:
Merck Sharp & Dohme d.o.o.
Tel: + 385 1 6611 333
dpoc.croatia_info@msderck.com

	România
Merck Sharp & Dohme Romania S.R.L.
Tel.: +40 21 529 29 00
msdromania@msderck.com


	Ireland
Merck Sharp & Dohme Ireland (Human Health) Limited
Tel: +353 (0)1 2998700
medinfo_ireland@msd.com

	Slovenija
Merck Sharp & Dohme, inovativna zdravila d.o.o.
Tel: +386 1 520 4201
msd.slovenia@msderck.com


	Ísland
Vistor ehf.
Sími: + 354 535 7000

	Slovenská republika
Merck Sharp & Dohme, s. r. o.
Tel.: +421 2 58282010
dpoc_czechslovak@msderck.com


	Italia
MSD Italia S.r.l.
Tel: 800 23 99 89 (+39 06 361911)
dpoc.italy@msd.com

	Suomi/Finland
MSD Finland Oy
Puh/Tel: +358 (0)9 804 650
info@msd.fi

	Κύπρος
Merck Sharp & Dohme Cyprus Limited
Τηλ.: 800 00 673 (+357 22866700)
dpoccyprus_info@msderck.com

	Sverige
Merck Sharp & Dohme (Sweden) AB
Tel: +46 77 5700488
medicinskinfo@msd.com


	Latvija
SIA Merck Sharp & Dohme Latvija
Tel.: + 371 67025300
dpoc.latvia@msd.com

	



Navodilo je bilo nazadnje revidirano

Podrobne informacije o zdravilu so objavljene na spletni strani Evropske agencije za zdravila https://www.ema.europa.eu.

